ഐഎസില് ചേരാന് പോയി അഫ്ഗാന് ജയിലില് കയിയുന്ന മകളെ തരിച്ച് കൊണ്ടുവരണം പിതാവ് സുപ്രീം കോടതിയില് ഐഎസില് ചേരാന് പോയി അഫ്ഗാനിസ്ഥാനിലെ ജയിലില് കഴിയുന്ന മകളെ ഇന്ത്യയിലേക്ക് മടക്കി കൊണ്ടുവരാന് നിര്ദ്ദേശിക്കണമെന്ന് ആവശ്യപ്പെട്ട് പിതാവ് സുപ്രീം കോടതിയില്. അഫ്ഗാനിസ്ഥാനില് തടവില് കഴിയുന്ന ആയിഷ എന്ന സോണിയ സെബാസ്റ്റ്യനെയും കുഞ്ഞിനെയും തിരച്ചെത്തിക്കണമെന്ന് ആവശ്യപ്പെട്ടാണ് പിതാവിന്റെ ഹര്ജി. അഫ്ഗാനിലെ പുല് ഇ ചര്ക്കി ജയിലിലാണ് നിലവില് ആയിഷ എന്ന സോണിയ സെബാസ്റ്റ്യനും ഏഴ് വയസുള്ള മകളും തടവില് കഴിയുന്നത്. ആയിഷയുടെ ഭര്ത്താവ് 2019 ല് നാറ്റോ സഖ്യ സേന നടത്തിയ ബോംബാക്രമണത്തില് കൊല്ലപ്പെട്ടിരുന്നു. 2016 ല് അഫ്ഗാനിസ്ഥാനുമായി കുറ്റവാളികളെ കൈമാറാനുള്ള കരാറില് ഇന്ത്യ ഒപ്പുവെച്ചിട്ടുള്ളതിനാല് ഇരുവരെയും തിരിച്ചെത്തിക്കാന് കേന്ദ്രസര്ക്കാരിന് നിര്ദ്ദേശം നല്കണമെന്നാണ് ഹര്ജിയില് സെബാസ്റ്റ്യന് സേവ്യര് ആവശ്യപ്പെട്ടിരിക്കുന്നത്. രാജ്യ സുരക്ഷയ്ക്ക് ഭീഷണി അല്ലാത്തതിനാല് രാജ്യാന്തരതലത്തില് തന്നെ വനിതാ ഭീകരവാദികളോട് മൃദു സമീപനമാണ് രാജ്യങ്ങള് സ്വീകരിക്കുന്നത് എന്ന് ഹര്ജിയില് ചൂണ്ടിക്കാട്ടി. ഭീകര പ്രവര്ത്തനം നടത്തിയ ആയിഷ അടക്കമുള്ളവര് തൂക്കിലേറ്റപ്പെടുമെന്നും എന്നാല് ആയിഷയുടെ മകള് സാറയുടെ ഭാവിജീവിതം സുരക്ഷിതമാക്കേണ്ടത് ഇന്ത്യയുടെ ഉത്തരവാദിത്തമാണെന്നും സെബാസ്റ്റ്യന് പറയുന്നു. 2011 മെയ് മാസത്തിലാണ് സോണിയ സെബാസ്റ്റ്യന് അബ്ദുള് റഷീദിനൊപ്പം പോയത്. 2013 ഒക്ടോബര് 26 നായിരുന്നു മകള് സാറയുടെ ജനനം. 2016 ല് ഇവരെല്ലാം ഇസ്ലാമിക് സ്റ്റേറ്റിന്റെ ഭാഗമാകാനായി രാജ്യം വിട്ടുകയായിരുന്നു.